Κολύμβηση στους Θερινούς Ολυμπιακούς Αγώνες 2024

Τα αγωνίσματα της κολύμβησης στους Θερινούς Ολυμπιακούς Αγώνες του 2024 στο Παρίσι έχουν προγραμματιστεί να διαρκέσουν από τις 27 Ιουλίου έως και τις 9 Αυγούστου 2024. Τα αγωνίσματα σε πισίνα (27 Ιουλίου - 4 Αυγούστου) θα πραγματοποιηθούν στην αρένα Paris La Défense, ενώ ο μαραθώνιος ανοιχτής θαλάσσης (8 & 9 Αυγούστου) στην Γέφυρα Αλεξάνδρου Γ΄ στον ποταμό Σηκουάνα .

 Για να μπορέσει ένας αθλητής να συμμετέχει στα ατομικά αγωνίσματα της κολύμβησης πρέπει να πιάσει συγκεκριμένα όρια που θεσπίζονται από την Παγκόσμια Ομοσπονδία Υγρού Στίβου. Η ομοσπονδία όρισε τα όρια με βάση τους χρόνους που αντιστοιχούν στη 14η επίδοση των προκριματικών κάθε αγωνίσματος από τους Ολυμπιακούς Αγώνες του Τόκιο. Σε περίπτωση που δεν συμπληρωθεί ο απαιτούμενος αριθμός συμμετεχόντων, κολυμβητές και κολυμβήτριες που θα έχουν επίδοση κατά 0.5% πιο αργή από το όριο πρόκρισης θα λάβουν επίσης πρόσκληση συμμετοχής. Κάθε χώρα θα έχει δικαίωμα συμμετοχής με μάξιμουμ 2 αθλητές/ριες ανά αγώνισμα, με τον συνολικό αριθμό των συμμετεχόντων να φθάνει στους 852. Η περίοδος επίτευξης των ορίων αρχίζει την 1η Μαρτίου 2023 και θα ολοκληρωθεί στις 23 Ιουνίου 2024. Κάθε αγώνισμα σκυταλοδρομίας θα περιλαμβάνει 16 ομάδες, που θα προκρίνονται ως εξής: Οι 3 πρώτες ομάδες με βάση τα τελικά τους αποτελέσματα στο Παγκόσμιο Πρωτάθλημα Υγρού Στίβου 2023 στη Φουκουόκα της Ιαπωνίας Οι κορυφαίες 13 ομάδες, όπως προκύπτουν από το άθροισμα των ταχύτερων χρόνων που πέτυχαν οι αθλητές σε τελικούς τόσο στο Παγκόσμιο Πρωτάθλημα Υγρού Στίβου 2023 όσο και του 2024 στη Ντόχα του Κατάρ Θα συμμετέχουν συνολικά 22 κολυμβητές και κολυμβήτριες (3 λιγότεροι από το Τόκιο), που θα προκύψουν ως εξής: Οι 3 πρώτοι στα 10 χιλιόμετρα ανοιχτής θαλάσσης στο Παγκόσμιο Πρωτάθλημα Υγρού Στίβου 2023 στη Φουκουόκα της Ιαπωνίας Οι 13 κορυφαίοι στο Παγκόσμιο Πρωτάθλημα Υγρού Στίβου 2024 στη Ντόχα του Κατάρ 1 εκπρόσωπος από κάθε ήπειρο (Αφρική, Αμερική, Ασία, Ευρώπη και Ωκεανία) που θα επιλεγεί από την ομοσπονδία. 1 θέση για την οικοδέσποινα χώρα (Γαλλία) εάν δεν καταφέρει να προκρίνει κάποιον αθλητή/ρια με άλλον τρόπο. Εάν ένας ή περισσότεροι Γάλλοι κολυμβητές προκριθούν με τους υπόλοιπους τρόπους, οι θέσεις τους θα δοθούν στους επόμενους κολυμβητές με την υψηλότερη κατάταξη στο Παγκόσμιο Πρωτάθλημα Υγρού Στίβου 2024. Όπως και στους Αγώνες του 2020, το Ολυμπιακό πρόγραμμα της κολύμβησης περιλαμβάνει συνολικά 37 αγωνίσματα (18 για άνδρες, 18 για γυναίκες και 1 μικτό), συμπεριλαμβανομένων και δύο μαραθωνίων ανοιχτής θάλασσας 10 χιλιομέτρων. Τα αγωνίσματα αναλυτικά: Ελεύθερο : 50μ., 100μ., 200μ., 400μ., 800μ. και 1,500μ. Ύπτιο : 100μ. και 200μ. Πρόσθιο : 100μ. και 200μ. Πεταλούδα : 100μ. και 200μ. Μικτό ατομικό : 200μ. και 400μ. Σκυταλοδρομίες: 4 × 100 ελεύθερο, 4 × 200 ελεύθερο. 4 × 100 μικτό (ανδρών, γυναικών και μικτά) Μαραθώνιος ανοιχτής θαλάσσης: 10 χιλιόμετρα Το ολυμπιακό πρόγραμμα της κολύμβησης για το Παρίσι 2024 έχει οργανωθεί σε δύο τμήματα. Για τα αγωνίσματα της πισίνας όλες οι προκριματικές σειρές θα πραγμαοτποιηθούν τις πρωινές ώρες, ενώ οι ημιτελικοί και οι τελικοί τις απογευματινές και βραδινές ώρες. Εξ' αιτίας των υψηλών τελών που κατέβαλε το NBC για τα δικαιώματα μετάδοσης των αγώνων, η ΔΟΕ επέτρεψε στο κανάλι να ασκήσει επιρροή στη διαμόρφωση του προγράμματος με στόχο να υπάρξουν υψηλότερα ποσοστά τηλεθέασης στις ΗΠΑ. Σε αντίθεση με τις προηγούμενες χρονιές το άθλημα θα διεξαχθεί σε 9 μέρες και όχι σε 8. Η μία παραπάνω ημέρα προστέθηκε για να ελαφρύνει το πρόγραμμα των κολυμβητών που θα συμμετέχουν σε αγωνίσματα του ατομικού αλλά και στην σκυταλοδρομία την ίδια περίοδο. Επιπλέον, ανακουφίζει από ένα γεμάτο πρόγραμμα που μαρτυρεί τρία νέα γεγονότα που προστέθηκαν στο πρόγραμμα στους προηγούμενους Αγώνες. Π = Πρωινό πρόγραμμα, από τις 11:00 τοπική ώρα (10:00 UTC)Α = Απογευματινό πρόγραμμα, από τις 20:30 τοπική ώρα (19:30 UTC) * Διοργανώτρια χώρα ( Γαλλία )